CELEX: 32022D0310
Language: sk
Date: 2022-02-17 00:00:00
Title: Rozhodnutie Európskej centrálnej banky (EÚ) 2022/310 zo 17. februára 2022, ktorým sa mení rozhodnutie Európskej centrálnej banky (EÚ) 2019/1743 o úročení prebytočných rezerv a niektorých vkladov (ECB/2022/5)

25.2.2022   
               
               
                  SK
               
               
                  Úradný vestník Európskej únie
               
               
                  L 46/140
               
            
         ROZHODNUTIE EURÓPSKEJ CENTRÁLNEJ BANKY (EÚ) 2022/310
         zo 17. februára 2022,
         ktorým sa mení rozhodnutie Európskej centrálnej banky (EÚ) 2019/1743 o úročení prebytočných rezerv a niektorých vkladov (ECB/2022/5)
         RADA GUVERNÉROV EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
         so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 3.1 prvú zarážku a články 17 až 19,
         keďže:
         
                     (1)
                  
                  
                     Úročenie niektorých vkladov verejných subjektov Únie v Európskej centrálnej banke (ECB) (okrem vkladov oslobodených od záporných úrokových sadzieb) podľa rozhodnutia Európskej centrálnej banky (EÚ) 2019/1743 (ECB/2019/31) (1) by sa malo zosúladiť s úročením vládnych vkladov v súlade s usmernením Európskej centrálnej banky (EÚ) 2019/671 (ECB/2019/7) (2) s cieľom zabezpečiť konzistentnosť úročenia porovnateľných vkladov v rámci Eurosystému. S cieľom umožniť zmenu príslušných zmlúv medzi ECB a verejnými subjektmi Únie by sa toto rozhodnutie malo uplatňovať od 4. apríla 2022.
                  
               
                     (2)
                  
                  
                     Rozhodnutie (EÚ) 2019/1743 (ECB/2019/31) by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Zmena
            Článok 2 rozhodnutia (EÚ) 2019/1743 (ECB/2019/31) sa nahrádza takto:
            
               
                  „Článok 2
                  Úročenie niektorých vkladov v ECB
                  
                     1.   Účty vedené v ECB v súlade s rozhodnutím ECB/2003/14 (3)*, rozhodnutím ECB/2010/31 (4)*, rozhodnutím ECB/2010/17 (5)* a nariadením Rady (EÚ) 2020/672 (6)* sa úročia takto:
                     
                                 a)
                              
                              
                                 ak je úroková sadzba pre jednodňové sterilizačné operácie v príslušný kalendárny deň nula alebo vyššia (kladná), úročia sa percentom nula alebo krátkodobou eurovou sadzbou (€STR), podľa toho, ktorá z týchto sadzieb je nižšia;
                              
                           
                                 b)
                              
                              
                                 ak je úroková sadzba pre jednodňové sterilizačné operácie v príslušný kalendárny deň nižšia ako nula (záporná), úročia sa úrokovou sadzbou pre jednodňové sterilizačné operácie alebo krátkodobou eurovou sadzbou (€STR), podľa toho, ktorá z týchto sadzieb je nižšia;
                              
                           Ak je však v súlade s zákonnými alebo zmluvnými pravidlami platnými pre príslušné operácie potrebné, aby boli vklady na týchto účtoch pred dňom, v ktorý musí byť uskutočnená platba, takéto vklady sa počas tohto obdobia predchádzajúceho platbám úročia percentom nula alebo krátkodobou eurovou sadzbou (€STR), podľa toho, ktorá z týchto sadzieb je vyššia.
                  
                  
                     2.   Osobitný účet vedený v ECB v súlade s článkom 13 ods. 2 vykonávacieho rozhodnutia Komisie zo 14. apríla 2021, ktorým sa stanovujú potrebné opatrenia na riadenie operácií vypožičiavania si podľa rozhodnutia Rady (EÚ, Euratom) 2020/2053 a pre úverové operácie súvisiace s úvermi poskytnutými v súlade s článkom 15 nariadenia Európskeho parlamentu a Rady (EÚ) 2021/241 (7)*, na účely prudenciálnej držby hotovosti v zmysle uvedeného článku sa úročí percentom nula alebo krátkodobou eurovou sadzbou (€STR), podľa toho, ktorá z týchto sadzieb je vyššia, s výnimkou prípadov, keď je súhrnná hodnota vkladov na uvedenom osobitnom účte vyššia ako 20 miliárd EUR – v takom prípade sa suma, ktorá prekračuje uvedenú hodnotu úročí takto:
                     
                                 a)
                              
                              
                                 ak je úroková sadzba pre jednodňové sterilizačné operácie v príslušný kalendárny deň nula alebo vyššia (kladná), úročia sa percentom nula alebo krátkodobou eurovou sadzbou (€STR), podľa toho, ktorá z týchto sadzieb je nižšia;
                              
                           
                                 b)
                              
                              
                                 ak je úroková sadzba pre jednodňové sterilizačné operácie v príslušný kalendárny deň nižšia ako nula (záporná), úročia sa úrokovou sadzbou pre jednodňové sterilizačné operácie alebo krátkodobou eurovou sadzbou (€STR), podľa toho, ktorá z týchto sadzieb je nižšia.
                              
                           
               
            
         
         
            Článok 2
            Nadobudnutie účinnosti
            
               1.   Toto rozhodnutie nadobúda účinnosť v piaty deň nasledujúci po jeho uverejnení v Úradnom vestníku Európskej únie.
            
            
               2.   Uplatňuje sa od 4. apríla 2022.
            
         
         
            Vo Frankfurte nad Mohanom 17. februára 2022
            
               
                  Za Radu guvernérov ECB
               
               
                  Prezidentka ECB
               
               Christine LAGARDE
            
         
         
            (1)  Rozhodnutie Európskej centrálnej banky (EÚ) 2019/1743 z 15. októbra 2019 o úročení prebytočných rezerv a niektorých vkladov (ECB/2019/31) (Ú. v. EÚ L 267, 21.10.2019, s. 12).
         
            (2)  Usmernenie Európskej centrálnej banky (EÚ) 2019/671 z 9. apríla 2019 o domácich operáciách riadenia aktív a pasív zo strany národných centrálnych bánk (ECB/2019/7) (Ú. v. EÚ L 113, 29.4.2019, s. 11).